### Beslutninger

Forvaltningen gav en status på arbejdet med Kommuneplan 2025 og gennemgik temaer i kommuneplanrevisionen: Vand- og naturparker, boligvækst - arealudlæg og byomdannelse samt højhuspolitik. Endelig orienterede forvaltningen om den videre proces.

Udvalget drøftede herefter udvalgets inddragelse og mulighed for at sætte politisk retning, inden planen sendes frem til byrådsbehandling. Udvalget ønskede en workshop med fokus på blandt andet højhuspolitikken og areal-/projektønsker, inden der sendes indstilling til byrådet.